H **προ-εκσπερμάτιση**, ευρέως γνωστή και ως **προσπερματικά υγρά**, είναι ένα διαυγές, άχρωμο, ελάχιστα παχύρευστο υγρό που εκκρίνεται από την ουρήθρα του ανθρώπινου πέους κατά την ερωτική διέγερση του άνδρα. Η σύσταση των προσπερματικών υγρών είναι παρόμοια με αυτή του σπέρματος αλλά έχουν σαφείς χημικές διαφορές. Η ύπαρξη σπέρματος στο υγρό κυμαίνεται από χαμηλή έως καθόλου. Η προ-εκσπερμάτιση λειτουργεί ως λιπαντικό της αναπαραγωγικής οδού και της βαλάνου, ενώ παράλληλα εξισορροπεί το pH στην ουρήθρα του πέους.

Προέλευση και σύνθεση
---------------------

Τα προσπερματικά υγρά εκχύονται από την ουρήθρα του πέους κατά τη σεξουαλική διέγερση, τον αυνανισμό ή τη συνουσία πριν το άτομο φτάσει πλήρως σε οργασμό και εκκρίνει το σπέρμα κατά την εκσπερμάτιση. Η παραγωγή τους συντελείται κυρίως στους βοβλουρηθραίους αδένες (γνωστοί και ως αδένες του Cowper), ενώ σε αυτή συμβάλλουν και οι ουρηθραίοι αδένες (αδένες του Littre), οι οποίοι παράγουν ένα βλεννώδες λιπαντικό υγρό. Η ποσότητα των υγρών που εκχύονται πριν από την εκσπερμάτιση ποικίλλει σημαντικά ανάμεσα σε άνδρες. Ορισμένοι μπορεί να εκκρίνουν ελάχιστα έως καθόλου υγρά, ενώ σε άλλους η ποσότητα προσπερματικών υγρών μπορεί να φτάσει τα 5 ml.

Στη σύσταση των προσπερματικών υγρών εντοπίζονται χημικά που σχετίζονται με το σπέρμα, όπως η όξινος φωσφατάση, ενώ άλλα στοιχεία του σπέρματος, όπως η Γ-γλουταμυλοτρανσφεράση, απουσιάζουν. Σε περίπτωση ύπαρξης μικρής ποσότητας σπέρματος στα υγρά, πιστεύεται πως οφείλεται, όχι η σύνθεση του υγρού, αλλά σπερματικά υπολείμματα στην ουρήθρα που παρέμειναν από προηγούμενη εκσπερμάτιση.

Λειτουργία
----------

Η προ-εκσπερμάτιση εξουδετερώνει την υπολειμματική οξύτητα στην ουρήθρα που προκαλείται από τα ούρα, δημιουργώντας ένα πιο ευνοϊκό περιβάλλον για τη διέλευση του σπέρματος. Καθώς ο κόλπος τείνει να είναι όξινος, η έκχυση προσπερματικών υγρών πριν από την έκκριση του σπέρματος μπορεί να αλλάξει το κολπικό περιβάλλον για να προωθήσει την επιβίωση των σπερματοζωαρίων. Επιπλέον, η προ-εκσπερμάτιση λειτουργεί ως φυσικό λιπαντικό για το πέος διευκολύνοντας τη σεξουαλική δραστηριότητα.

Στο παρελθόν έχουν υπάρξει διάφορες και αντικρουόμενες μελέτες για το αν μπορεί ή όχι να επέλθει εγκυμοσύνη από τα υγρά. Η επικρατούσα άποψη είναι πως η ίδια η σύνθεση του προσπερματικού υγρού δεν είναι ικανή να προκαλέσει εγκυμοσύνη.

Εικόνα
------

* Προσπερματικά υγρά στη βάλανο του πέους.Προσπερματικά υγρά στη βάλανο του πέους.

Δείτε επίσης
------------

* Εκσπερμάτιση
* Σπέρμα
* Σπερματοζωάρια

Παραπομπές
----------

1. 1 2 3 4  Chudnovsky, A.; Niederberger, C.S. (2007). «Copious Pre-Ejaculation: Small Glands—Major Headaches». *Journal of Andrology* **28** (3): 374–5. doi:10.2164/jandrol.107.002576. PMID 17251594.
2. 1 2  «A neglected gland: a review of Cowper's gland». *Int. J. Androl.* **28** (2): 74–7. April 2005. doi:10.1111/j.1365-2605.2005.00499.x. PMID 15811067.
3. ↑  Vazquez E (1997). «Is it safe to suck?». *Posit Aware* **8** (4): 15. PMID 11364482.
4. 1 2  Zukerman Z.; Weiss D.B.; Orvieto R. (April 2003). «Short Communication: Does Preejaculatory Penile Secretion Originating from Cowper's Gland Contain Sperm?». *Journal of Assisted Reproduction and Genetics* **20** (4): 157–159. doi:10.1023/A:1022933320700. PMID 12762415. PMC 3455634. .
5. ↑  Gohara WF (1 February 1980). «Rate of decrease of glutamyltransferase and acid phosphatase activities in the human vagina after coitus». *Clinical Chemistry* **26** (2): 254–7. doi:10.1093/clinchem/26.2.254. PMID 6101549. .
6. ↑  «Researchers find no sperm in pre-ejaculate fluid». *Contraceptive Technology Update* **14** (10): 154–156. October 1993. PMID 12286905.